**กรณีศึกษา การวางแผนภาษี การหลีกเลี่ยงภาษี และการหนีภาษี**

กรณีที่ 1 สืบเนื่องจากกรณีข่าว น.ส.ไลลา บุญยศักดิ์ หรือ พลอย เฌอมาลย์ ใช้สำเนาบัตรประชาชนของนายทวีศักดิ์ บุนนาค ในการรับเงินค่าตัวจากบริษัท แอบโซลูท ฟอร์ ยู ขณะที่เจ้าตัวอ้างไม่ทราบเรื่อง เพราะทั้งหมดฝ่ายบัญชีเป็นคนจัดการ อาจเกิดความผิดพลาด ต่อมานายทวีศักดิ์ ได้ให้สัมภาษณ์ว่าที่ผ่านมาก็เคยถูกขอยืมบัตรประชาชนไปใช้ในลักษณะนี้มาก่อน ตนก็ยินยอม เพราะไม่รู้ว่าผิดกฎหมาย อีกทั้งยังเป็นญาติห่างๆ ของมารดาของพลอย รวมทั้งบุตรชายของตนก็เคยทำงานเป็นคนขับรถให้พลอยด้วย          จากกรณีดังกล่าวทำให้เกิดเสียงวิพากษ์วิจารณ์เกี่ยวกับการกระทำของพลอย เฌอมาลย์ ว่าเป็นการหลบเลี่ยงภาษีหรือไม่  รัฐมนตรีช่วยว่าการกระทรวงการคลัง เปิดเผยว่า กรมสรรพากรได้รายงานความคืบหน้ากรณีการเสียภาษีของพลอยแล้ว ขั้นตอนอยู่ระหว่างให้สรรพากรพื้นที่ที่รับผิดชอบเรียกตัวผู้เกี่ยวข้องทั้งพลอย บริษัทผู้ว่าจ้างและผู้ที่ยื่นรับค่าจ้างแทนมาให้ปากคำกับสรรพากรพื้นที่ เนื่องจากการกระทำดังกล่าวเข้าข่ายความผิดตามประมวลรัษฎากร มาตรา 37

  กรณีที่ 2โจทก์อ้างว่าเงินที่โจทก์รับมาจำนวน 60,000,000 บาท เป็นเงินที่ผู้กู้นำมาชำระคืนแก่โจทก์ แต่โจทก์ไม่มีพยานหลักฐานสนับสนุนข้อกล่าวอ้างดังกล่าว ต้องถือว่าเงินดังกล่าวเป็นเงินได้พึงประเมินตามประมวลรัษฎากร มาตรา 40(8) โจทก์มีเงินได้พึงประเมินตามมาตรา 40(8) สูงถึง 60,000,000 บาท แล้วไม่นำมายื่นแบบแสดงรายการเพื่อเสียภาษีเงินได้บุคคลธรรมดา แสดงให้เห็นว่าโจทก์มีเจตนาหลีกเลี่ยงการเสียภาษีให้แก่รัฐ พฤติการณ์ของโจทก์ดังกล่าวย่อมไม่มีเหตุสมควรให้งดหรือลดเบี้ยปรับ

กรณีที่ 3 สำแดงสินค้านำเข้ามูลค่าต่ำกว่าความเป็นจริง 100 ล้านบาท ต่อมาถูกเบี้ยปรับ เงินเพิ่ม ตามกฎหมายศุลกากร จำนวน 20 ล้านบาท กิจการได้นำเบี้ยปรับดังกล่าวลงเป็นรายจ่ายทางบัญชี กรมสรรพากรให้นำรายจ่ายดังกล่าวบวกกลับ ถือเป็นรายจ่ายต้องห้าม แต่กิจการอ้างว่าไม่มีบทบัญญัติห้าม ตามมาตรา 65 ตรี

กรณีที่ 4 กรณี โปรเมย์ ไม่นำรายได้จากการแข่งขันเข้าประเทศมาในปีเดียวกับที่เกิดรายได้

กรณีที่ 5 การเลือกประเภทการจัดตั้งองค์กรธุรกิจ ว่าควรเป็นเจ้าของคนเดียว ห้างหุ้นส่วน บริษัทจำกัด กิจการร่วมค้า บริษัทร่วม บริษัทย่อย

กรณีที่ 6 การจัดประเภทสัญญา เช่น ขายผ่อนชำระ การขายโดยการส่งมอบและบริการหลังการขาย เช่นการขนส่งในสัญยาเดียวกัน หรือแยกสัญญา การแยกสัญญาขายที่ดิน และก่อสร้างบ้าน

กรณีที่ 7 การเจตนาสำแดงรายได้ ต่ำกว่าความเป็นจริง ด้วยการไม่ออกบิลขาย และไม่สามารถอธิบาย ถึงเหตุผล ของรายการค้า ที่ตกหล่นดังกล่าว

กรณีที่ 8 จงใจหักรายจ่ายมากเกินจริง เช่น สำแดงรายจ่ายค่าเดินทางไว้ 5,000 บาท ขณะที่มีเอกสาร ประกอบเพียง 1,000 บาท เท่านั้น

กรณีที่ 9 ตกแต่งบัญชีด้วยข้อมูลเท็จ เช่น ลงบัญชีเงินบริจาค ทางการเมือง เลี่ยงไปไว้ในบัญชีซื้อสินค้า เป็นต้น

กรณีที่ 10 การตกแต่งบัญชี หรือทำบัญชี 2 ชุด เพื่อการหลีกเลี่ยงภาษี

กรณีที่ 11 เจตนาแตกฐานภาษีไปสู่บุคคลอื่น เพื่อให้ตนเสียภาษีต่ำลงกว่าอัตราก้าวหน้าในขั้นถัดไป

(progressive tax rate)   
 กรณีที่ 12บริษัทรับเหมาก่อสร้างรายใหญ่ จะใช้วิธีหารายชื่อคนงานแล้วให้คนงานของตนเองเป็นผู้รับเหมารายย่อย โดยเงื่อนไขสำคัญของคนที่จะถูกเชิดให้เป็นผู้รับเหมารายย่อยนั้นต้องไม่ให้มีรายได้เกิน 1.8 ล้านบาท เพื่อเลี่ยงภาษีมูลค่าเพิ่ม (VAT)  
        **กรณีที่ 13 ทำให้บริษัทขาดทุน** วิธีการนี้เป็นที่นิยมทำกันแพร่หลายในทุกๆ ประเภทกิจการ โดยเฉพาะบริษัทรับเหมาก่อสร้าง จะใช้วิธีการสร้างรายจ่าย หรือบิลรายจ่ายมาเบิกบริษัทให้มากที่สุด เมื่อถึงปลายปีก็จะพบว่าบริษัทขาดทุนและไม่สามารถเสียภาษีได้ ส่วนที่มีการหัก ณ ที่จ่ายไปแล้ว ก็มีโอกาสจะได้คืน เนื่องจากบริษัทไม่มีกำไรและยังขาดทุน

**กรณีที่ 14 การหลบยอดขายและยอดซื้อ**ซึ่งหมายถึงบริษัทมีการแต่งบัญชีโดยให้ยอดขายเกิดขึ้นเท่าที่ต้องการจะเสียภาษี เช่นมียอดขายสินค้า 200 รายการ แต่มีการเปิดบิลหรือมียอดขายตามบิลแค่ 80 รายการ ซึ่งวิธีนี้บรรดาบริษัท ห้างหุ้นส่วน นิยมกระทำมาก  
        **กรณีที่ 15 การซื้อใบกำกับภาษี**ที่นิยมกันก็คือการซื้อใบกำกับภาษีซื้อของผู้ประกอบการค้าน้ำมันมาเป็นยอดรายจ่ายของบริษัทตน ทั้งนี้เพราะผู้เติมน้ำมันรายย่อยมักไม่ขอใบกำกับภาษีอยู่แล้ว         
       “ธุรกิจรับเหมาก่อสร้างมักขอซื้อใบกำกับภาษีดังกล่าวเพื่อนำไปขอคืนภาษีจากรัฐ เพื่อทำให้เสียภาษีน้อยลง”  
              **กรณีที่ 16 การหลีกเลี่ยงโดยผ่านระบบบัญชี**วิธีนี้นักบัญชีของบริษัทจะรู้กันกับเจ้าของกิจการ หุ้นส่วนบริษัท หรือบอร์ดบริษัท ที่ต้องการจะมีการประหยัดเงินและนำผลกำไรให้กับเจ้าของกิจการตัวจริงและหุ้นส่วนมากที่สุด ก่อนที่จะนำบัญชีบริษัทส่งให้ผู้ตรวจสอบบัญชีรับรองอีกขั้นตอนหนึ่ง  
              “วิธีการนี้เป็นการสร้างบัญชีเท็จ ด้วยการกำหนดรายจ่ายต่างๆ เข้ามาเบิกในบัญชีบริษัทหรือค่าที่ปรึกษา ค่าโบนัสให้กับกรรมการหรือพนักงาน แต่ข้อเท็จจริงแล้วไม่ได้มีสิ่งเหล่านี้เกิดขึ้น เพียงแต่เป็นการวางแผนทางภาษีเพื่อให้บริษัทเสียภาษีน้อย แต่เจ้าของกิจการได้กำไรมากๆ”

**กรณีที่ 17 การตั้งบริษัทเพื่อเจตนาออกใบกำกับภาษีซื้อปลอม** วิธีการนี้จะมีการจัดตั้งบริษัทขึ้นมาหลายๆ แห่ง และมีการออกใบกำกับภาษีซื้อขายแก่กันเป็นทอดๆ โดยข้อเท็จจริงแล้วบริษัทไม่ได้มีการทำกิจการจริง แต่ใช้วิธีการโอนกลับไปกลับมาเท่านั้น  
              “เขาเจตนาโกงภาษี ทำทีมีการส่งออกสินค้า และมีการปลอมใบสั่งซื้อสินค้าจากต่างประเทศ แล้วนำมาขอคืนภาษีมูลค่าเพิ่ม”  
              **กรณีที่ 18 การซื้อบิลจริง แต่ไม่มีการกระทำจริง**วิธีการดังกล่าวนี้เกิดขึ้นในธุรกิจขนาดกลางและขนาดใหญ่ โดยอาศัยการโฆษณาประชาสัมพันธ์ตามสื่อต่างๆ มาเป็นเงื่อนไขในการจ่ายภาษี  
              ตัวอย่างเช่น บริษัทผลิตสินค้ารายหนึ่ง ต้องการประหยัดภาษีรายได้ เนื่องจากบริษัทมีกำไรมาก จึงใช้วิธีการติดต่อขอซื้อใบเสร็จ โดยอ้างว่าเป็นค่าการตลาด (ประชาสัมพันธ์) ในสื่อต่างๆ ในวงเงิน 20 ล้านบาท ซึ่งข้อเท็จจริงแล้วบริษัทนี้ไม่ได้มีการโฆษณาผลิตภัณฑ์นี้ ในช่วงเวลาดังกล่าว และบริษัทที่ทำโฆษณาก็ยอมออกใบเสร็จให้

**กรณีที่ 19 ธุรกิจอสังหาริมทรัพย์ ประเภทคอนโดมิเนียม**ของนักพัฒนาที่ดินขนาดใหญ่ ที่ดำเนินการในพื้นที่แหล่งท่องเที่ยวหลายจังหวัด จะมีการประกาศขายห้องชุดเพียงบางส่วน และมีการเก็บห้องชุดอีกส่วนหนึ่งไว้เพื่อใช้ประกอบกิจการโรมแรม  
              “บริษัทพวกนี้จะไม่ยอมแสดงรายได้ที่เกิดจากการให้บริการกิจการโรมแรม เพราะรายได้จำนวนนี้ความจริงแล้วต้องนำมาคำนวณ vat เขาก็หลบเลี่ยง ซึ่งสรรพากรก็ต้องไปติดตามเพื่อให้เขาเสียภาษีและมีรายได้เข้ารัฐ”